LETNI DELOVNI NAČRT AKTIVA

LOGOPEDOV IN SURDOPEDAGOGOV

za šolsko leto 2022/23

V letošnjem šolskem letu smo logopedi in surdopedagoginje sprejele naslednji program dela aktiva:

1. **SODELOVANJE, ORGANIZACIJA, UDELEŽBA NA POMEMBNEJŠIH DOGODKIH**
2. **ORGANIZACIJA AKTIVA, DELA V CKSG IN NA TERENU**

* Aktiv sprejme okvirne datume mesečnih srečanj, ki bodo izmenično vsak 2. torek v mesecu;
* Udeležba in sodelovanje na skupne in vzporedne aktive;
* Predstavitev diplomskih in drugih nalog, objavljenih člankov, prispevkov in drugo.
* Razporeditev terena v šolskem letu 2022/2023;
* Reorganizacija občinskega deleža (opredelitev storitev);
* Ureditev novega plana za storitve;
* Člani aktiva bomo na terenu kjer delujemo in ambulantah, skrbeli za:
  + izvajanje preventive in korekcije GJM ter vodenje dokumentacije,
  + pisanje in izvajanje individualnih programov dodatne strokovne pomoči v vrtcih in šolah,
  + pripravo in izvajanje predavanj za starše in strokovne delavce na terenu - glede na povpraševanje in potrebe,
  + pisanje individualnih strokovnih poročil in mnenj za dijake, učence in otroke na terenu,
  + opravljanje sistematičnih pregledov populacije na terenu s PLP-5; pri petih letih (govorno-jezikovni razvoj) in ob zaključku drugega razreda ali v tretjem razredu (branje, pisanje),
  + uporabljale U.R.S.O. 1 test za predikcijo MBP,
  + nadaljevanje dela v skupinah otrok z GJM (predšolski in šolski otroci
  + Ambulantna obravnava (in bolnišnična v Sežani ter na Centru) odraslih z nevrogeno motnjo,
  + Ambulantna obravnava odraslih z glasovno motnjo,
  + Ambulantna obravnava motnje fluentnosti;
* Sodelovanje pri izobraževanju študentk/študentov in pripravnic/pripravnikov; organizacija mentorstva za nove člane aktiva.

1. **SODELOVANJE V PONUDBI IZOBRAŽEVANJ, KI JIH ORGANIZIRA CKSG**
2. **PROJEKTNE AKTIVNOSTI**

V okviru projektnih aktivnosti bomo dokončali, nadaljevali ali začeli s projekti:

* Standardizacija Reynellove lestvice jezikovnega razvoja za interno uporabo (oz. za področje slovenskega jezika);
* baza podatkov (če bodo sredstva za ta namen);
* izvedba izobraževanja za uporabo testa PLP-5 (če bo zadostno število udeležencev);
* dokončanje poprave URSO testa.

1. **SKRB ZA STROKO IN STROKOVNO IZPOPOLNJEVANJE**

* Pripravljali bomo delovni in didaktični material, delovne liste, obvestila: oblikovanje ali preoblikovanje obrazcev za logopedske potrebe in potrebe CKSG;
* Pomembne dogodke bomo objavljali na spletni strani CKSG in DlogS;
* Strokovne članke bomo objavljali v strokovnih publikacijah časopisih ( Komunikacija, Defectologica Slovenica, Šolski Razgledi…);
* Nadaljevali bomo s pisanjem rednih letnih poročil o napredku terapije napotenim pediatrom;
* Udeležili in sodelovali bomo pri dejavnostih, ki jih bo organiziralo društvo logopedov (dan specialnih in rehabilitacijskih pedagogov, izobraževanja, seminarji…);
* Nekaj logopedov in surdopedagogov se bo udeležilo Dneva defektologov in Defektoloških dni;
* Nekaj članov bo nadaljevalo oz. zaključilo študij na Pedagoški fakulteti v Ljubljani in/ali opravilo strokovni izpit;
* Izobraževali se bomo po Katalogu stalnega izobraževanja po individualni izbiri in na podlagi ostale ponudbe;
* Spremljale bomo nova znanja s področja našega dela;
* Na aktivih bodo organizirane predstavitve:
* novosti iz literature,
* poročanja z izobraževanj,
* poročanja o drugih novostih v povezavi s stroko,
* delavnice iz prakse za prakso.

1. **SODELOVANJE Z DRUGIMI STROKOVNJAKI, INSTITUCIJAMI IN DRUŠTVI**

* Sodelovali bomo s Pef Ljubljana v procesu pedagoške prakse (nudenje mentorstva in hospitacij);
* Nudili hospitacije študentkam inkluzivne pedagogike, zgodnjega učenja (v okviru oz na zaprosilo vrtcev, kjer opravljajo prakso);
* Po potrebi bomo sodelovale z drugimi strokovnjaki v naši ustanovi in v drugih ustanovah po terenu (interne strokovne skupine, komisije za usmerjanje izven naše ustanove);
* Sodelovali bomo v komisijah za ugotavljanje pripravljenosti otrok za vstop v šolo oz. odložitvi šolanja;
* Sodelovali bomo s pediatri na celotnem področju našega delovanja;
* Sodelovali bomo z RA Koper;
* Sodelovali bomo v Komisiji za usmerjanje v matični ustanovi in drugih ustanovah;
* Sodelovali bomo z Društvom logopedov Slovenije. Posamezne članice bomo sodelovale v odborih in organih društva (IO, nadzorni odbor, strokovni odbor, odbor za mednarodno sodelovanje, v sekcijah DlogS: *za motnje fluentnosti, in sekciji za MAS);*
* Posamezni člani bodo sodelovali v organih Društva specialnih in rehabilitacijskih pedagogov Slovenije in društvu Bravo;
* Aktivno bomo sodelovali pri aktivnostih CKSG Portorož;
* Ob koncu leta bomo pregledali realizacijo dela aktiva in napisali zaključno poročilo.

Portorož, 1.9.2022 Vodja aktiva: Lara Gobbi